LidanRubinov/Halacha-QA huggingface dataset:
שאלה: אכילה לפני תפילה: אצלנו בעבודה מתפללים מנחה ב 13:30 ובשעה כזאת כבר אין אוכל בחדר אוכל האם זה ר לאכול לפני התפילה? אשמח לקבל את מקור ההלכה על מנת שאוכל לעיין
תשובה: מותר לכול הדעות לאשכנזים וגם לספרדים. אומנם השולחן ערוך (רלב,ב) פסק כדעת הריף והרמב"ם לאסור ולאכול סעודה קטנה אפילו לפני מנחה גדולה. אך האחרונים כתבו להקל מהטעמים הבאים: 1. כה"ח כתב שהמנהג להקל כדעת הרמ"א המתיר אף סעודה גדולה לפני מנחה גדולה וסעודה קטנה לפני מנחה קטנה. 2.המנהג שלא לאכול נאמר על מתפלל ביחידות ולא בקביעות בבית הכנסת שלא חוששים שישכח. (ילקו"י בהערות סימן רלב) 3.כול ישראל פוסקים כדעת הרמ"א כיוון שמקובל לאכול לאחר חצות לכן נהגו להקל (ילקו"י שם) 4.בא"ח פרשת ויקהל אות יג- הגדיל לתאר מנהג שנהגו בסעודה גדולה של נישואין שמי שלא אוכל פת ולא שותה נחשב כשומר ומזכיר להתפלל ואף לפני מנחה קטנה. 5. כאשר יש שומר שמזכירים אחד לשני, או עושים תזכורת בטלפון מותר לכול הדעות. יאכלו ענווים וישבעו.
שאלה: שמתי חפץ באוטו של חבר והוא נעלם: הייתי צריך להעביר למישהו איזה חפץ באיזה יישוב וחבר שלי אמר לי שהוא נוסע לשם. הוא אמר לי לשים לו את החפץ בתוך התיק באוטו שלו, שמתי. אחרי שבוע הוא התקשר ואמר לי שהוא לא מוצא אותו ואיפה שמתי את זה וכו. הוא צריך לשלם על זה?
תשובה: מכיוון שהוא שומר חינם הוא פטור על אבידה.
שאלה: ברכת טלית וטלית קטן: לרב. אם אני קם בבוקר ולובש טלית קטן, אני צריך לברך עליה או שאני יכול ללבוש אותה בלי לברך ולפטור אותה בלשם יחוד בעטיפת הטלית הגדולה?
תשובה: למרות שהיה אפשר לברך בנפרד על טלית קטן. מברכים על הגדול ופוטרים את הטלית קטן.
שאלה: דחיית תאריך חתונה או הקדמה: האם מותר לדחות חתונה או להקדים במקרה של שינוי אולם עקב חוסר הסתדרות בינינו? ומציאת אולם חדש תפוסה בתאריך שנקבע ראשון?
תשובה: מצווה עדיף להקדים מלאחר ובוודאי מצווה גדולה כנישואין ולכן כדאי להקדים. שתזכו להקים בית נאמן מתוך אהבה ואחוה ורעות.
שאלה: ספירת עם ישראל אחרי הקמת המשכן: לרב 1. מדוע חודש אחרי הקמת המשכן סופר ה את עמ"י מדוע ה המתין חודש? 2. מהי מטרת הספירה לפי הפשט והדרש?
תשובה: לשואל כך כתב רש"י בתחילת ספר במדבר: מתוך חבתן לפניו, מונה אותם כל שעה  כשיצאו ממצרים מנאן  וכשנפלו בעגל מנאן (בפרשת פקודי), לידע מנין הנותרים  וכשבא להשרות שכינתו עליהם מנאם (בפרשת במדבר). מדברי רש"י בספר שמות (ל, טו), למדים אנו כי מחצית השקל שבפרשת כי תשא שמשה לעשיית האדנים. אמנם בראש פרשת כי-תשא אין ציווי על עצם המנין אלא רק על אופן ביצועו במידה וידרש, אך לפי דברי רש"י (שמות ל, טז) הציווי למנות את בני ישראל בא מהר מאד, וזו לשונו: ונתת אתו על עבודת אהל מועד - למדת שנצטוה למנותם בתחלת נדבת המשכן אחר מעשה העגל. וכיון שישנו ציווי על מנין זה, עומד רש"י על תכליתו, תוך תשומת לב לסמיכות הפרשיות. לפי רש"י, כאמור, גביית מחצית השקל נעשתה בסמוך לבניית המשכן, לאחר חטא העגל, וכיון שזמן קצר קודם לכן נענשו ישראל במגפה, כמו שנאמר: "ויגוף ה' את העם" (שמות לב, לה), כותב רש"י: משל לצאן החביבה על בעליה, שנפל בה דבר, ומשפסק אמר לו לרועה בבקשה ממך, מנה את צאני ודע כמה נותרו בהם, להודיע שהיא חביבה עליו. נפלאים, בהקשר זה, דבריו של הרב זלמן סורוצקין, בעל "אזנים לתורה", העומד על משמעות דברי רש"י, וכה דבריו: כי תשא - לאחר מעשה העגל, שאז מנאם כדי לדעת מספר הנותרים, וכאמרם : "משל לזאב שנפל על הצאן, הוצרך בעל הצאן למנותם לידע כמה חסרו". וקשה: הלא די היה לנכות מששים רבוא יוצאי מצרים שלושת אלפים שהרגו הלויים בעובדי העגל, והיינו יודעים את מספר הנותרים, ולא הוצרכו למנין? ונראה לי, שהמנין הזה היה מעין הפגנה, שלימדה זכות על ישראל, לנקות אותם מעוון העגל, כי את העגל עשו מתי מספר, והשטן קטרג על כל ישראל. והמנין אחרי מעשה העגל הראה, כי מספר בני ישראל עולה על ששים רבוא, ורק שלושת אלפים נהרגו על שהשתחוו לעגל, היינו שעובדי העגל היו פחות מאחד אחוז ממאתיים בישראל, וכן מפורש בפרשת פקודי, שנתנו מחצית השקל שש מאות אלף ושלושת אלפים וחמש מאות וחמשים. וזה שאמרו שמנה אותם "לידע מספר הנותרים" ולסתום בזה את פי השטן. ועל-ידי הפגנה זו ידע העולם, שרק קומץ קטן של פורקי עול ובעלי תאוה (וגם הם לא מבית ישראל המה, שהרי אמרו לישראל: "אלה אלהיך ישראל" ולא אמרו "אלהינו ישראל") עשו את העגל, וישראל לא אבה להם ולא שמע בקולם. נאמנה
שאלה: לברך שוב כשלא תיכננתי: הבנתי שעדיף ברגע שאתה מברך על משהו לכוון להוציא ידי חובה כל מאכל שיש לו את אותו הברכה. השאלה שלי היא אם עשיתי כך, לא אכלתי כשיעור ברכה אחרונה ולאחר כמה זמן אני רוצה לאכול משהו אחר, אני צריך לברך עליו שוב? כי לא ידעתי שאני אוכל את המאכל הזה בדיוק.
תשובה: אם כיוונת הראשונה לפטור מאכליים עתידיים אינך צריך לברך שוב. מצורף דברים בענין: המתכוון בברכתו לפטור את סוגי המאכלים הכלולים שמברך לא צריך לברך על המאכלים שיאכל אח"כ אפילו לא היו לפניו  עי' רמב"ם ברכות ד ז  שו"ע קסט ב ובמ"ב שם  קעט ה (ועיי"ש מחלוקת הט"ז ד והמג"א קסט ז והכרעת האחרונים ומכללם המ"ב כמג"א  עי' מ"ב קסט יג  קעט טז  קצ יט  רו ה-ו. לדוגמא: השותה מים פוטר בברכת שהכל את כל המאכלים והמשקים שברכתם שהכל. אמנם יש אומרים שכוונה זו מועילה רק למשך זמן של שיעור עיכול בלבד (מג"א קפד ט) אלא שרבים חולקים על כך (עי' אבן העוזר שם ועוד עפ"י הרמב"ם  מ"ב יז). אלא שלמעשה כתב הבה"ל (קצ ד"ה אחר) שלכתחילה אין לפטור אחת אכילות ושתיות למשך זמן רב של יותר מכדי עיכול כיון שמפסיד את הברכה האחרונה של המאכלים שכבר אכל, ואעפ"י שבסוף היום יברך ברכה אחרונה, ברכה זו חלה על המאכלים האחרונים שאכל ולא על אלה שכבר עבר זמן רב מאכילתם. לכן למעשה: אם אוכל או שותה מאכלים שאין מברכים עליהם ברכה אחרונה לרוב הדעות יכול לכוון לפוטרם. כגון: הלומדים לאורך זמן ומידי פעם מגישים לפניהם שתיה חמה שלא מברכים עליה ברכה אחרונה.  אמנם כה"ח (קסט יח  קפה לב) כתב שיש לברך שוב כיון שבכל פעם יש להרתיח את הקפה ולהכינו מחדש ועי' הערות הרב אליהו לוזאת הברכה הערה 9 שנטה לדעתו  בשאר אכילות ושתיות מעיקר הדין כתבו האחרונים שיכול לכוון כנ"ל אולם הדבר אינו מומלץ עפ"י הבה"ל הנ"ל וגם מפני חששות שונים של היסח הדעת, יציאה ממקום למקום ושיכחה לברך בסוף ברכה אחרונה.  עי' בזה באריכות: יבי"א ו כז  צי"א יב א  מנח"י ה קב  וזאת הברכה עמ' 53 ועוד
שאלה: חשבתי לקרוא אליאן: אני חשבתי לקרוא לבת שלי אליאן, יש עוד שמות? השאלה נשאלה בהמשך לשאלה אישית
תשובה: השם הוא שם לועזי (כנראה בספרדית) ולא ראוי לקרוא בשם לועזי. עברים אנחנו וראוי ששמות ילדינו יסמנו אותנו כבני העם היהודי ובמיוחד שהנך רוצה להנציח בשם זה את אביך.
שאלה: מעשר בצורה פשוטה: ההורים שלי קונים פירות וירקות מהשוק. אנחנו חברים בקרן המעשרות. ההורים לא תמיד מעשרים בצורה מסודרת. האם כאשר הם מבשלים אני יכול לומר את נוסח ההפרשה המקוצר ולכוון על הקליפות שכבר נמצאות בפח? והאם זה ר גם בלי שאעשה קניין על האוכל ועל הקליפות?ומה אם הפח כבר רוקן לפח הזבל המרכזי? כמו כן האם מספיק שרק אחשוב על זה? סליחה על האריכות, אבל זה ממש למעשה. מראש. השאלה נשאלה בהמשך לשאלה "פטנט למעשרות"
תשובה: וברכת ד' אדם לא יכול להפריש על דבר שלא ברשותו (הפקר) ברגע שנזרק לפח ובייחוד אם הפח כבר לא נמצא כאן אלא עבר לפח מרכזי זה כבר הפקר גמור שאיננו ברשותו של אדם, וממילא אין אפשרות להפריש ממנו על הטבלים. אמנם כל זה בטבל ודאי, אבל כאן מדובר בדמאי (שרוב הפירות מעושרים, כיוון שיש שם השגחה), ובמקרה כזה יכול להפריש גם מהנמצא בפח, כיוון שבדמאי מפריש על מה שאינו שלו ושאינו ברשות (דמאי פ"ז). בכל אופן ספק ספיקא בדברנן יש כאן, ואפשר להקל. עיין קונטרס לאפרושי מאיסורא (סי' א, אות ב, ד"ה אולם). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להחזיר מנהג שנשתכח: אם לאיזה מדינה יש מנהג קדום, והרבה פוסקים כתבו שכך נוהגים באותה מדינה, ויש סמך למנהג, אבל במשך כמה זמן לא נהגו משום חוסר ידיע או סיבות אחרות, אפשר להחזיר המנהג, בין שהוא לחומרה, בין לקולא?
תשובה: : אפשר להחזיר את המנהג. אולם אין חיוב להחזיר את המנהג. החיוב ללכת אחרי מנהג הוא רק אם בפועל נוהגים אותו. אם נוהגים בדבר מסויים לחומרא ויש סמך להחמרה אי אפשר לחזור למנהג מקל יותר אלא אם כן ההתנהגות לחומרא היתה מתוך טעות וחוסר ידיעה.
שאלה: מה ניתן לעשות עם שמן שהדלקנו בו נירות שבת?: לרב מה ניתן לעשות עם השמן שהדלקנו איתו את נרות השבת, האם צריך לגנוז אותו או שאפשר לזרוק אותו לפח?
תשובה: השמן שהודלק הוא למצווה, והשאר לא הוקצה למצוותו ומותר לזורקו.
שאלה: תרומות ומעשרות כללי: קטפנו אתמול במטעי מנגו, מנגו ממינים שונים (טומי, מיה, עומר וכו ) האם אפשר לעשר ממין על חבירו? במידה ולא, מה עלי לעשות אם אני לא יודע להבדיל בין המינים!
תשובה: וברכת ד' אפשר להפריש בין הזנים השונים. שבת הרב יהודה הלוי עמיחי מכון התורה והארץ כפר דרום אשקלון
שאלה: דיני ברכת שהחיינו על בגד שנקנה בשנית: הרב היה לי מכנס שמאוד אהבתי והוא נהרס. עברו מספר חודשים מאז והשבוע מצאתי במקרה את אותו המכנס ורכשתי אותו. אני מאוד שמח שרכשתי את המכנס למרות שהוא היה במבצע רכשתי אותו מכיוון שאני מאוד אוהב אותו, האם אני צריך לברך עליו "שהחיינו"? (יש לי עוד מספר חולצות שרכשתי ועדיין לא לבשתי).
תשובה: ברכת שהחיינו מברכים על בגד ששמח בו -כפי שהנך מתאר. ולכן אף שיש לך ורכשת עוד הנך צריך לברך שהחיינו.
שאלה: אוכל שהיה מונח בלילה תחת רגלו של אדם ישן: מה דינם של אוכלים שהונחו תחת רגלו של אדם בשנת הלילה, ועיקר הגוף לא היה עליהם? ב מראש
תשובה: לכתחילה עדיף שלא לעשות כך, אבל לאחר מעשה מותר לאכול אותם. הרחבה: במקורות ח הוזכר שיש רוח רעה באוכל שתחת המיטה (פסחים קיב,א), ובירושלמי (תרומות פ"ח ה"ג): "אמר רבי אמי: צריכין למיחוש למה דברייתא חששין אסור, דלא למיתן בר נש פריטין גו פומא ותבשילא תותי ערסא"  תרגום: צריכים לחשוש למה שהבריות חוששים, שלא לתת אדם מטבעות בפיו ותבשיל תחת המיטה. קיימים שני כיוונים במפרשים להסביר זאת: א. דעת הרמב"ם (הלכות רוצח ושמירת נפש יב, ה) שהחשש הוא מדבר מזיק שעלול להיכנס למאכל, ובלשונו: "לא יתן התבשיל תחת המטה אף על פי שהוא עוסק בסעודה, שמא יפול בו דבר המזיק והוא אינו רואהו". לפי דבריו מדובר דווקא בתבשיל, שיתכן שיפול לתוכו לכלוך או דבר מה מזיק ולא נבחין בו, ודווקא במאכל שאיננו מכוסה. וזאת כדרכו של הרמב"ם שלא להזכיר ענייני 'רוח רעה' (מעשה רוקח, על הרמב"ם שם). מסתבר גם שהחשש היה בבתים של פעם, שלא היו מרוצפים בדרך כלל, ושרצים וכדומה היו עלולים להיכנס לתבשיל, ובבתים המרוצפים שלנו בדרך כלל אין חשש. לפי שיטה זו, אין כל הבדל בין אם האדם ישן על המיטה או לא, וההימצאות תחת המיטה היא הבעיה, כך שאין מקום לשאלה מה הדין כשמדובר רק על חלק מגופו. ב. לפי פשט הגמרא בפסחים הנ"ל החשש הוא מ'רוח רעה', ונאמר שם במפורש שהחשש נאמר אפילו בכלי מכוסה. עניין זה של 'רוח רעה' אינו מובן לנו כל צרכו, ומכל מקום, יש להקפיד על דבר שהובא להלכה ברוב הפוסקים ונהוג בישראל להיזהר בו. לפי שיטה זו הסביר ב'תורת חיים' (שבועות טו,ב) שהדבר קשור ל'רוח רעה' השורה על האדם בזמן השינה (המצריכה נטילת ידים בשחרית), "לפי שהשינה אחד מששים במיתה היא. וכשהוא מאהיל בשעת שינה על האוכלין הריהן כאלו היו באהל המת ושריא עליהן ההוא רוח מסאבא". ובדרכי תשובה (יו"ד סי' קטז ס"ק לח) הביא דעות שונות בעניין זה לגבי מיטה שלא ישנו עליה. לפי הסברו של בעל תורת חיים, המדמה לטומאת מת, נראה שגם חלק מגוף האדם מספיק לגרום לאותה בעיה (אם כי ברור שהדימוי אינו מלא, שהרי טומאת מת מתפשטת גם מעל המת וגם בכל מה שתחת אותה קורת גג). וכך כתב בפירוש ר' יצחק אלחנן מקובנה (עין יצחק ח"א או"ח סי' כד אות ט), שמה שתחת מראשותיו דינו כתחת המיטה (והוכיח מזה שאוכל חי אינו נאסר בדיעבד, מכמה מקורות בח על הנחת קמח ומים תחת מראשותיו). הסבר אחר לרוח רעה כתב ב'יפה ללב' (מובא בדרכי תשובה שם ס"ק לז), שהגורם הוא מגע האוכל בקרקע, וכתב שזה דווקא בעפר ולא במקום מרוצף. למעשה, מסתבר שלכתחילה יש להימנע מלישון כשחלק מהגוף מעל אוכל, אבל בדיעבד אין לאסור בימינו בכל אופן שהוא (עיינו פתחי תשובה יו"ד סי' קטז ס"ק ד-ה, ובימינו נתחזקה הדעה המקילה, כנ"ל, וכן כתב בשו"ת ציץ אליעזר חי"ז סי' לה ושבט הלוי ח"ו סי' קיא אות ה,ה ויביע אומר ח"י יו"ד סי' יא).
שאלה: דין כלאיים בערוגות: שתלתי מין אחד בערוגה אחת ומין אחר בערוגה אחרת,האם יש כאן דין כלאיים היות שלא הרחקתי ד אמות משתי הערוגות או שהואיל והערוגה מפסקת אין פה דין כלאיים?
תשובה: וברכת ד' נא לפרט: א. מה יש בערוגות? ב. כיצד עשויות הערוגות (מוגבה או האם יש ערימה)? שבת הרב יהודה הלוי עמיחי מכון התורה והארץ כפר דרום אשקלון
שאלה: מסירת בע"ח לאימוץ לאדם שעלול לעקרם: יש לי חתול וחתולה גורים שלקחתי אותם ממקום שהם היו בו במצוקה, אני רוצה למסור אותם לאימוץ אבל אני לא יודע אם מי שיקח אותם יסרס או יעקר אותם, אין לי אפשרות לשמור אותם. האם מותר למסור אותם?
תשובה: וברכת ד' אפשר ובלבד שלא תגיד לו לסרס. שבת הרב יהודה הלוי עמיחי מכון התורה והארץ כפר דרום אשקלון
שאלה: שחיה מעורבת עם בני משפחה מורחבת במקום ציבורי: הרב, בטיול משפחתי המורכב מגיסות, אחייניות (מעל גיל בת מצווה), וגברים מהמשפחה המורחבת- האם ראוי שיכנסו יחד למים בלבוש מלא? (המים מצמידים את הבגדים לגוף) אם אסור או ראוי להחמיר נשמח לדעת מאיזה גיל.
תשובה: : אם הבנות לבושות בצניעות נראה שמבחינת עיקר הדין אין לאסור במצב שרק עוברים במים. אם שוהים שם ושוחים נראה שראוי להחמיר מגיל 10 ומעלה.
שאלה: הפסקה בלימוד תורה לצורך תפילה: אדם השקוע לימוד תורה והגיע זמן התפילה, האם עליו לעצור בלימודו לצורך תפילה או שלימוד התורה חשוב יותר?
תשובה: לימוד תורה חשוב יותר מתפילה,לימוד תורה הוא חיי עולם ותפילה חיי שעה. אך מפסיקים מלימוד לצורך קיום מצוות תפילה - בכול התפילות
שאלה: כשרות וודקה starnovitch: רציתי לשאול אם וודקה starnovitch כשרה? מראש!!!
תשובה: ב"ה שלו-ם וברכה הוודקה הנ"ל לא נבדקה על ידי הרבנות הראשית. הרב חגי בר גיורא
שאלה: כשרות הברוקולי של סנפרוסט תשע"ג 2013: באתר ראיתי התייחסות לכשרות הברוקולי משנים קודמות. מה מצב הכשרות של ברוקולי סנפרוסט לשנה זו, תשע"ג?
תשובה: ב"ה שלו-ם וברכה כשרות רגילה לא מהדרין. כי הדרישה של הרבנות הראשית למהדרין לירקות עלים שטופים או קפואים היא 0 חרקים היות שהקונים לא ישטפו ויבדקו אותם וגם קשה לבדוק אותם. הרבנות הראשית דורשת שעסקים שיש להם תעודת כשרות ישתמשו בירקות מהדרין. הרב חגי בר גיורא
שאלה: בשר וחלב באותו תנור: לרב ברשותנו תנור בשרי ותנור חלבי. בעיקבות מעבר דירה רצינו להשתמש בתנור הבשרי להכנת פיצה. חיכינו 24 שעות, ניקינו את התנור מכל שאריות הבשר, הפעלנו אותו על החום המרבי למשך 40 דקות, החלפנו תבנית ואפינו את הפיצה. למחרת בבוקר חיממתי בתנור שניצל ואכלתי אותו. שאלתי היא: מה דין התנור? האם השניצלים שאכלתי היו אסורים? ומה עלי לשעות כדי להמשיך להשתמש בתנור למאכלי בשר ללא חשש. בבקשה שהרב יפרט דבר נוסף שחשוב לציין ב24 שעות שהתנור היה ללא פעולה היה בתנור תבניות בשריות עם שאריות של מאכל בשרי.
תשובה: ב"ה שלו-ם וברכה גם אם בתנור לא היו שאריות גבינה לכתחילה אין לחמם שניצל בתוך 24 שעות בלי להכשיר את התנור. היות והחימום נעשה בכלי בשרי יש לדון אם טעם החלב בטל ב60 בשניצל. אפשר להקל להכשיר את התנור בחום גבוה אחר 24 שעות וניקיון יסודי של התנור. הרב חגי בר גיורא
שאלה: אפיית חלבי ובשרי בטוסטר אובן : האם אפשר לחמם מאכל בשרי בטוסטר אובן חלבי (בנפח 20 ליטר), כאשר המאכל הבשרי הוא מוצק (לדוגמא בורקס בשר, שניצל וכד.) ועטוף הרמטית בנייר כסף?
תשובה: ב"ה שלו-ם וברכה לכתחילה אין לחמם אוכל חלבי בשרי בתנור בשרי חלבי גם כאשר הוא עטוף כי אולי בכל זאת יצאו אדים לחות רוטב בשריים לתנור חלבי, וגם כאשר הכיסוי אוטם אין לכתחילה לחמם כדי שלא יטעו בעתיד בחימומים אחרים המחמם עצמו או אנשים אחרים. הרב חגי בר גיורא
שאלה: להתפלל יחף- המשך: בהמשך לשאלה: האם מותר להתפלל יחף, ברצוני לשאול על פסיקת השו"ע שהרב הביא: מה יסוד הדין? כלומר מאיזה טעם יש לאסור מראש? הטענה שראוי לכבד את קדושת המעמד במנעל מתמיהה, משום שרמחנא אמר: "של נעליך מעל רגלך, כי המקום אשר אתה עומד עליו אדמת קודש הוא." ומכאן משמע שבאדמת קודש, הנכון הוא דווקא לחלוץ את הנעליים. השאלה נשאלה בהמשך לשאלה "להתפלל יחף"
תשובה: יש דינים שנוגעים דווקא לתפילת שמונה עשרה (שלא קיימים, לדוגמא, בקריאת שמע) לעניין המלבוש וצורת ההופעה ההולמים הופעה בפני המלך. אין להסיק מהסיפור המקראי על משה רבינו או יהושע הלכות בכלל, ובפרט שאין מדובר שם על שעת תפילה אלא על מעמד נבואי.
שאלה: מרגישה שהמזל שלי סגור.: היי אני בת 22 חזרתי בתשובה שומרת שבתות. יש לי בן זוג בחור מדהים בא מבית דתי והוא מבחינתי הבעל שאני רוצה לחיים. השאלה שלי למה לא מצליח לי בחיים אני לא מצליחה למצוא עבודה ואם אני מוצאת מייד יש משהו שגורם לי לאבד אותה. החלום הגדול הוא להתחתן ולהקים בית בעזרת ה. ואני מרגישה שהמזל סגור לי. אני לא יודעת מה לעשות אנא מכם תכוונו אותי. ואני מאמינה שאבא שמכוון הכל שלח אותי אליכם על מנת שתתנו לי הצעה מה עושים ואיך גורמים למזל להיפתח??? אני מקווה שאחריי העצה פה אני בלי נדר אמצע עבודה ואתחתן. ושתיהיה שבת והמון בשורות טובות. ועוד שאלה, בן הזוג שלי נשמה טובה יש רקע דתי בבית כרגע הוא לא בזה אבל הוא רוצה וגם בזה לא מצליח.גם לא מצליח לו בחיים דוגמא הוא קונה רכב וכל רכב שהוא קנה מתקלקל יש בעייה זה נורא מקשה עליו ואיני יכולה לראות אותו סובל. גם נושא עבודה אינו מצליח למצוא עבודה בתחום שהוא רוצה ובכלל הכסף אצלו זה דבר רגיש בגלל שהוא צריך לתת חזרה כסף שלווה מסבתא ואמא ואין עבודה. הוא עושה התבודדות מבקש עזרה הוא מרגיש שאין לו מוצא אך עוזרים לו מה הוא צריך לעשות.?? מחכה לתשובה ושתיהיה שבת מבורכת.
תשובה: ב"ה לך. קראתי את מכתבך וחשבתי עליו המון. הרגשתי את התחושות ואת הרצון שהמציאות תהיה אחרת, את הקושי שנושב מתוך הדברים שלך, ואת התפילה לה' שהכל ישתנה. ואני מצטרף לתפילות שלכך ושל בן הזוג שלך, שבאמת תזכו לחיים טובים ביחד, ושכל המכשולים והקשיים יעברו במהרה. יחד עם זאת, חשוב לי להעלות נקודה אחת, שלדעתי ככל שתתבונני בה תשנה לך את התחושה. פעמים רבות אנו עוברים לא מעט דברים בעולם, קשיים שונים והתמודדויות שונות. הקשיים האלו גורמים לנו להרגיש תחושות לא פשוטות, אך חשוב מאוד לדעת שאחד מהדברים שהקשיים האלו גורמים לנו בדרך כלל זה להפסיק לראות את הטוב, ולשקוע בתוך התחושות הלא טובות. קראתי את מכתבך, וראיתי שאת ממש זכית במשהו נפלא, משהו שהמון מתפללים עליו, ופעמים רבות ממש לא זוכים אליו בקלות כל כך. זכית בבן זוג נפלא! יש מתנה גדולה מכך? יש דבר יותר משמח? האם יש מתנה כזו כשהמזל סגור? ה' יתברך אוהב אותך ושומר עלייך, מכוון אותך בכל מה שאת עושה, והוביל אותך לבן זוג שהוא ממש נפלא בשבילך, ודבר זה אמור למלא אותך שמחה אין קץ. כל הכסף והזהב שבעולם לא שווה לעומת מתנה נפלאה כל כך שזכית אליה. אך הקשיים מאפילים על המתנה הגדולה הזו, וגורמים לך לחוש אי הצלחה. לעניות דעתי, המתנה הזו היא רק דוגמא, דוגמא, לעוד דברים רבים ונפלאים שה' נתן לך, שככל שתדעי יותר להתבונן בהם כך תרגישי יותר שמחה ויותר מלאה במזל טוב, ובאהבת ה' שמקיפה אותך. שמחה במה שיש מובילה את האדם להתמלא בהודאה לה', והודאה מושכת המון שפע, שכן ה' יתברך כביכול רואה שאת אומרת הוא נותן לך עוד. לכן, שבי עם עצמך, והשקיעי בכך זמן וכח נפשי, וחפשי את הטוב, את האוצרות הנמצאים בך, ובסביבה שלך, ונסי לנשום אותן, לחיות אותם ממש בכל הלב ובכל המשמעות, ותראי כמה יהיה לך טוב. בעזרת ה' דבר זה גם יקרין על בן הזוג שלך. אופטימיות ואמונה משנים הכל. חשוב מאוד לא להיות עקשנים על דבר אחד, ולנסות למצוא דרכים אחרות שבהם זוכים להתקדם. הציעי לו למצוא עבודה במקום אחר, במשהו אחר, ואולי הוא יזכה להצלחה בכך. וכמובן תפילות, כן להמשיך בתפילות, להשקיע בכך, ומתוך פתיחות ואמונה בה', להיפתח לשפע שה' רוצה לתת לכם. שתהיה לך הצלחה רבה, ובעזרת ה' שמחות במהרה. הרב יצחק גרינבלט.
שאלה: תרומת מעשר לפני מעשר ראשון?!: מדוע רשום במשנה מסכת דמאי פרק ה, משנה א שיש לקבוע מקום לתרומת מעשר לפני מעשר ראשון והאם נוהגים כך גם כיום או שצריך לקרוא בשם למעשר ראשון ןרק אחר כך להוציא ממנו תרומת מעשר? האם גם כהן ולוי צריכים להפריש תרומה ומעשרות מהתרומה (במקרה של כהן) והמעשרות (אצל לוי) שקיבלו?
תשובה: וברכת ד' אנו היום מפרישים מעשר ראשון ורק אחר כך תרומת מעשר. הכהן שקיבל תרומות איננו נותן מכך תרומות. בברכת התורה והארץ הרב יהודה הלוי עמיחי
שאלה: כשרות פרוביוטיק Kid: לכבוד הרב, רציתי לשאול אם המוצר פרוביוטיק Kid (טבליות לעיסה בטעם תות) המיוצר ע"י: NBTY,בוהמיה,ניו-יורק,ארה"ב. ומיובא ע"י: טעם טבע - אלטמן שותפות כללית, רח העמל 2 אזור יהודה, כשר? (אחותי לוקחת אותו כתוסף לפני שהיא לוקחת אנטיביוטיקה)
תשובה: ב"ה שלו-ם וברכה אם לא כתוב על תוסף תזונה כשרות - סימן שלא בדקו את כשרות התוסף או שיש בעיה בכשרותו. הרב חגי בר גיורא
שאלה: התרת נדרים בראש השנה: יש לי שאלה, נדרתי 2 נדרים בזמן האחרון כשהייתי בזמן כעס, ורציתי לשאול האם התרת הנדרים בראש השנה תתיר אותם. ולהלן תוכן הנדרים: הנדר ה1: שלא אלך עם מספר חברים לשום מקום, לדוגמא: אם יש יום הולדת לחברי הטוב ומספר מהחברים שהזכרתי לעיל יגיעו, אני לא אלך אפילומשהוא חברי הטוב. הנדר ה2: לא משנה את נסיבת הנדר, אך נדרתי שיותר לא אברך ברכת המזון או אקדש או אבדיל יותר בביתי. זהו, אשמח אם תענו לי. ושבוע טוב.
תשובה: ידידי היקר, תקבל על עצמך לא לנדור,גם אם תקיים את הנדר שאתה נודר זהו חטא. (ראה בן איש חי על פרשת ראה שנה שניה) לנדר הראשון מועיל, לנדר השני אין תוקף, מצוות התורה אתה מושבע מהר סיני, אך יתכן בלשון מסוים יש תוקף ותכווין גם עליו.
שאלה: מכונת תספורת: שלומות, 1) האם כל מכונות התספורת מותרות ע"פ ההלכה? 2) במידה ולא, האם הדגם ESE-268 של חחברת SASSONIC מותר?
תשובה: מכונת תספורת לראש מותרת ואין את הדיונים לגבי מכונות הגילוח שיש בהם דיון האם הם תער. וגם אותם רובם מותרות למעשה.
שאלה: פעם נוספת אותו סנדק: שבוע טוב, רציתי לדעת האם יש בעיה לבחור פעם נוספת כסנדק דמות שכבר היתה סנדק בעבר לבן אחר שלנו?
תשובה: ב"ה שלו-ם וברכה יש מקפידים ויש מקלים. המקל יש לו על מי לסמוך. מזל טוב תזכו לגדלו לתורה חופה מעשים טובים. הרב חגי בר גיורא
שאלה: שאלות במעשר כספים: בגיליון האחרון של ערוץ בשבע הרב מלמד דיבר על מעשרות ולי היו כמה שאלות בנושא, שאלות בסיסיות שלא היו עליהם מענה ואני ממש מתבלבלת, אשמח שהרב יעזור לי להבין את הנושא: 1) כמה צריך לתת מעשר?? (שמעתי לא מזמן שמלכתחילה יש לתת עשרים אחוז ובדיעבד 10 אחוז) 2) אני בחורה צעירה שלא מרוויחה הרבה בחודש ויש לי המון הוצאות האם אני חייבת לתת מעשר או שיש בזה הקלה? 3) האם עדיף לתת לאנשים מהיישוב בו אני גרה או לארגונים מוכרים כמו יד לאחים, פעמונים וכו? ועוד שאלה בנוגע לצדקה, אני נתקלת הרבה פעמים באנשים שמבקשים צדקה כגון בכותל בתחנות מרכזיות וכו האם אני חייבת בכול פעם לתת להם צדקה הרי כתוב שאם עני שבא ומבקש ממך כסף אז אסור לסרב לו. בזמן האחרון אני נתקלת בהמון עניים כאלו ומצד אחד כואב לי הלב אבל מצד שני אני לא יכולה לתת לכל אחד. מראש!!
תשובה: 1. מעשר, כשמו כן הוא, עשירית מהרווחים (לאחר ניקוי הוצאות הקשורות לעבודה). מי שיש לו מספיק כסף יכול לתת עד חמישית (20 אחוז). 2. מעשר הוא מנהג. מי שיש לו קשיים כלכליים לא חייב לתת מעשר. רצוי להקפיד לתת סכום מסויים לצגקה כל חודש. 3. עניי עירך קודמים. בכל מקרה, כדאי לחלק את הצדקה ולתת גם לאירגונים אמינים חלק. 4. לא. מאחר ואיננו יודעים מי באמת נצרך ומי לא, לא חייבים לתת. בנתינה לאירגון שעוזר להרבה אנשים אנו יודעים שהצדקה שלנו הולכת למקומות הנכונים.
שאלה: אבידה שנמצאה בבריכה: בבריכה ביישוב אם שוכחים בגד ים אפשר ללכת לפינת האבידות ולקחת משם בגד ים. הבן שלי הביא הביתה את הבגד ים וגם עוד פריט בטענה שאנשים ממילא מוותרים על הדברים הללו. רציתי לשאול האם לדעת הרב צריך להחזיר את הפריטים הללו? מאוד יכול להיות שהאנשים שאיבדו את הפריטים יכולים לחזור ולקחת אך בפינה הזו של המציאות הבגדים זרוקים ודי לא נעימים כך שנראה לי מראש שהאנשים מוותרים.
תשובה: קשה לענות בלי להכיר היטב את המציאות, אך באופן פשוט נראה שהואיל ומקובל להשתמש בהם במקום על דעת כך אנשים מסכימים ומותר, אך לא לקחת לבית, אלא אם ברור שהאנשים מתייאשים מכך. העיצה היעוצה היא שהאחראים יכתבו שלט במקום שכל בגד הנשכח ואינו נלקח במשך שבועיים הריהו מופקר, וכל הנכנס לבריכה נכנס על דעת שלט זה.
שאלה: ברכות שונות ובים: הרב! יש לי כמה שאלות בנושא ברכות: 1) ברכה על פיצה- כבר כמה פעמים שאני שומעת כל פעם משהו אחר על ברכת הפיצה רציתי לדעת, אני ספרדייה מה הברכה על פיצה? אם כתוב בפירוש שהפיצה היא המוציא ואני אוכלת כמות קטנה האם עדיין אני צריכה ליטול ידיים? או שלספרדים זה מזונות (נורא מבלבל אותי כל העניין! ואנ כל פעם עושה טעויות) מה בדיוק הכמות שאני צריכה לאכול כדי ליטול ידיים על פיצה? 2) אני אוכלת למשל יוגורט ובירכתי שהכול ופתאום אני רוצה לשתות מים או כל דבר אחר שברכתו שהכול, ולא התכוונתי לאכול מאותו המאכל, האם עדיין אני צריכה לברך שהכול? 3) יש לי בקבוק מים שאני שותה ממנו כל היום ולפעמים אני עוברת ממקום למקום, הולכת חוזרת, האם בכל פעם צריך לברך שהכול על המים? ו 4) מה הברכה על וופל? ועל פסק זמן? 5) כשאני נמצאת בים או בריכה האם עליי להתלבש כדי לברך? והאם אפשר ליטול ידיים מהמים בים? ומה לעשות כשאני צריכה לברך אשר יצר? 6) האם בבוקר לפני התפילה מותר לעשות מלאכות קלות כגון לתלות כביסה, לסדר את החדר?
תשובה: 1. פיצה מברכים המוציא כדין לחם לכול העדות (אם לשים בעיסה עם חלב במקום מים הדין עשוי להשתנות) צריך ליטול ידיים בכול כמות וכמו בלחם שאוכלים שיעור כביצה (בוודאי יש במשולש פיצה) יש לברך על נטילת הידיים. 2.תכווני תמיד שכול ברכה שאת מברכת יפטור את מה שיתחשק לך לאכול בהמשך באותו מקום. 3.כאשר את במקום אחד והבקבוק לפניך הנך יוצאת הראשונה הלכת למקום אחר תברכי שנית גם אם חזרת למקום הראשון. 4. בורא מיני מזונות - כול שיש בו קמח על מנת להשביע נחשב עיקר ולא משנה כמות הקמח, בשונה מקמח כציפוי לשניצל שהוא נועד להדביק הביצה מברכים שהכול. 5. מותר לברך עם בגד ים. 6.עדיף לאחר ברכות השחר. כיוון שמעיקר הדין אישה חייבת בתפילה אחת ביום ולאו דווקא שחרית.
שאלה: עלייה לקבר של צדיק: כשעולים לקבר של צדיק או אחר מה כדאי וצריך לעשות? האם טוב להניח אבן על הציון כמו שאומרים? לקרוא תהילים? להדליק נר? מראש!
תשובה: טוב לקרוא תהלים ולהדליק נר ואם יודעים דברי תורה שאמר אותו צדיק ולקרוא על מעשים טובים שעשה ולבקש מד' שבזכותו ד' ירחם על ישראל ויגאל אותם מכל צרותיהם בקרוב.
שאלה: צביעת שיער לנשים: רציתי לדעת האם ישנה בעיה בצביעת השיער לנשים? או בהסרת השערות בלייזר או כל שינוי אחר באישה? מראש!
תשובה: אין בעיה הלכתית.
שאלה: הנחת תפילין יחיד בבוקר: אם אני מניח תפילין בבוקר ביחיד אז מה אני צריך לקרוא? (לפי הספרדים) על העזרה!
תשובה: ב"ה לך. שמחתי לקבל את מכתבך, ולקרוא על הרצון שלך להניח תפילין. זו זכות נפלאה! התפילין הם אוצר נפלא שכל מי שזוכה להניח אותם באמת זוכה לחוש אותו. התפילין הן אוצר עצום שה' נתן לנו, וככל שאנו זוכים יותר לחוש אותו כך הם ממלאים אותנו שמחה וברכה. לפי ההלכה חייבים בתפילין בזמן קריאת שמע של שחרית ובזמן של תפילת שמונה עשרה. זהו הזמן שמחוייבים. יחד עם זאת, כפי שכתבנו, זו זכות להיות עם תפילין, ולכן אם אתה אומר עוד דברים בתפילה חשוב שתעשה זאת עם התפילין עליך. אין סיבה לקצר את הנחת התפילין, אלא להיפך, השתדל להיות איתם, ומידי פעם תמשש אותם, תרגיש אותם ותחשוב על הכתר שיש לך על הראש, כן כתר של מלך מלכי המלכים הקדוש ברוך הוא. בדבר זה אין הבדל בין אשכנזים לבין ספרדים, וכולם חשוב שיאריכו בהנחת התפילין. כמובן שאם אתה יכול להתפלל בציבור, זה מאוד חשוב, שכן התפילה מתקבלת הרבה יותר כשאדם מתפלל בציבור של לפחות עשרה גברים בני מצווה, אך אם אתה לא יכול, המשך להניח תפילין והמשך לשאוף להתקדם, ובעזרת ה' תזכה להמון הצלחה ולשמחה גדולה. הרב יצחק גרינבלט.